Angliškasis debiutas

**Angliškasis debiutas** pradedamas **1.c4**. Tai - ketvirtas populiariausias pradinis ėjimas tarp šachmatų žaidėjų. Baltieji pradeda kovą dėl centro, kontroliuodami **d5** laukelį. Įprastas juodųjų atsakas yra **1…e5** (po kurio gali sekti pozicijos panašios į siciliškąją gynybą, tik priešingomis spalvomis), **1…c5** (Simetrinis variantas) ir **1…Žf6**. Taip pat geri ėjimai yra **1…e6** (Dažnai virstantis atmestuoju valdovės gambitu po **2.d4 d5**) ir **1…c6** (dažnai virstantis slaviškąja gynyba po **2. d4 d5**. 

Angliškasis debiutas – labai lankstus. Nors daugelis ėjimų Angliškajame debiute yra aiškiai apibrėžti, šis debiutas gana dažnai virsta kitais. Jei baltieji žaidžia **d4**, tai žaidimas paprastai virsta arba valdovės gambitu arba kokia nors indiškąja sistema. Pavyzdžiui, po
**1.c4 Žf6 2.Žc3 g6 3.d4 d5**
žaidimas virto Griunfeldo gynyba, įprastai pasiekiamoje šiais ėjimais:
**1.d4 Žf6 2.c4 g6 3.Žc3 d5**
Verta pabrėžti, kad baltieji gali žaisti:
**1.c4 Žf6 2.Žc3 g6 3.e4**
taip priversdami juoduosius nesukurti Griunfeldo gynybos ir daugiau ar mažiau versdami juos gintis senąja indiškąja gynyba einant **3…d6**. Juodieji gali sukurti Griunfeldo gynybą eidami **1.c4 Žf6 2.Žc3 d5**, kadangi baltieji gali **3.cd Žxd5 4.g3**.
Vietoj **d4** ėjimo baltieji gali rinktis **Žf3** ir karaliaus pusės flanketo (**g3** ir **Rg2**), paversdami jį Cukertorto debiutu.
Taip pat po **1.c4 c6**, baltieji gali paversti jį Sokolskio debiuto flanginiu variantu, eidami **2.b4!?**, kuris gali tapti netikėtu ginklu, jei žaidėjas juodaisiais mažai žino apie Sokolskio debiutą.
Daug įvairių transformacijos galimybių baltiesiems verčia Angliškąjį debiutą gana pavojingu juodiesiems ir verčia labai gerai apgalvoti ėjimus. Jei, pavyzdžiui, juodieji noretų žaisti Atmestąjį valdovės gambitą, geriausias ėjimas būtų **1…e6 2.d4 d5** (Nors baltieji gali sužaisti Reti debiutą vietoj **2.Žf3 d5 3.b3**) Jei juodieji vietoj to žaidžia **1…Žf6 2.Žc3 e6**, baltieji gali išvengti atmestojo valdovės gambito žaisdami **3.e4**.
Juodieji gali rinktis ir agresyvų, tačiau nedažnai naudojamą ėjimą **1…d5**, po kurio gali sekti vadinamieji angliškieji gambitai – Vektorinis
**1.c4 d5 2.cd c6**
ir Löhn gambitas
**1.c4 d5 2.cd e6 3.de Rxe6**
Taip pat po 1...d5 baltieji gali saugiai pereiti į Rečio debiutą po **2.Žf3**.

Angliškasis debiutas buvo pavadintas neoficialaus pasaulio čempiono Hovardo Stauntono garbei, kuris sužaidė jį 1843 partijoje prieš Sen Amantą. Į angliškąjį debiutą nebuvo palankiai žiūrima (ypač jį kritikavo Polas Morfis), bet dabar jis pripažįstamąas solidžiu debiutu ir gali būti naudojamas klasikiniame ir hipermoderniame žaidime. Michailas Botvinikas, Anatolijus Karpovas ir Garis Kasparovas naudojo jį pasaulio čempionato partijose. Bobis Fišeris sukėlė susižavėjimą, kai jį panaudojo vietoj Karaliaus pėstininko debiuto partijoje prieš Borisą Spaskį 1972-aisiais.

## Šachmatų debiutų enciklopedija
Šachmatų debiutų enciklopedija Angliškajam debiutui skiria numerius nuo A10 iki A39

* A10 1.c4
* A11 1.c4 c6
* A12 1.c4 c6 2. Žf3 d5 3.b3
* A13 1.c4 e6
* A14 1.c4 e6 2.Žf3 d5 3.g3 Žf6 4.Rg2 Re7 5.0-0
* A15 1.c4 Žf6
* A16 1.c4 Žf6 2.Žc3
* A17 1.c4 Žf6 2. Žc3 e6
* A18 1.c4 Žf6 2. Žc3 e6 3.e4 (Mikėno-Karlso variantas, Mikėno sistema, Floro-Mikėno sistema))
* A19 1.c4 Žf6 2. Žc3 e6 3.e4 c5
* A20 1.c4 e5
* A21 1.c4 e5 2. Žc3
* A22 1.c4 e5 2. Žc3 Žf6
* A23 1.c4 e5 2. Žc3 Žf6 3.g3 c6 (Brėmeno sistema, Kereso variantas)
* A24 1.c4 e5 2. Žc3 Žf6 3.g3 g6 (Brėmeno sistema su …g6)
* A25 1.c4 e5 2. Žc3 Žc6
* A26 1.c4 e5 2. Žc3 Žc6 3.g3 g6 4.Rg2 Rg7 5.d3 d6
* A27 1.c4 e5 2. Žc3 Žc6 3. Žf3 (Trijų žirgų sistema)
* A28 1.c4 e5 2. Žc3 Žc6 3. Žf3 Žf6
* A29 1.c4 e5 2. Žc3 Žc6 3. Žf3 Žf6 4.g3 (Keturių žirgų debiutas, Karaliaus pusės fianchetto)
* A30 1.c4 c5 (Simetrinis variantas)
* A31 1.c4 c5 2. Žf3 Žf6 3.d4 (Simetrinis variantas, Benoni formacija)
* A32 1.c4 c5 2. Žf3 Žf6 3.d4 cd 4. Žxd4 e6
* A33 1.c4 c5 2. Žf3 Žf6 3.d4 cd 4. Žxd4 e6 5. Žc3 Žc6
* A34 1.c4 c5 2. Žc3
* A35 1.c4 c5 2. Žc3 Žc6
* A36 1.c4 c5 2. Žc3 Žc6 3.g3
* A37 1.c4 c5 2. Žc3 Žc6 3.g3 g6 4.Rg2 Rg7 5. Žf3
* A38 1.c4 c5 2. Žc3 Žc6 3.g3 g6 4.Rg2 Rg7 5. Žf3 Žf6
* A39 1.c4 c5 2. Žc3 Žc6 3.g3 g6 4.Rg2 Rg7 5. Žf3 Žf6 6.0-0 0-0 7.d4

## Taip pat skaitykite
* Debiutas (šachmatai)